شەهید( مەلا عەلی) ئەم شیعرەی هەشت رۆژ پێش
 لە سێدارەدانی نووسیویەتی

دوژمن خوێنەکەم وا لە پێکی دا
بەڵێ پێی وایە لەناوم ئەبا
نازانێ بەرەو هەتاوم ئەبا
بەرەو خۆربازووم پێ هەڵ ئەماڵێ
ئەبمە ڕوناکی بۆ هەموو ماڵێ
چەند ڕۆژێکی تر بەرەو سێدارە
ئەبرێم و ئەمرم گیانیش بێدارە
بۆیە کە دوژمن لێم ببێ بە دێو
پاڕانەوەم لێی نایەتە سەر لێو
زامی ئەشکەنجە وبەند و کۆت و پەت
سەرم بۆ دوژمن نەوی ناکا قەت
مەردانە پێکی مردن ئەکەم نۆش
چش لە من سەری هاوڕێیانم خۆش
بەڵام کە ئەمویست نەمرم بە گەنجی
کوردستان ئەیوت پێویستمە ڕەنجی

زیندانی موسڵ
بەشی سێدارە
15-7-1979